
Tárgy: Tájékoztatás a 2016. 01. 08.-i keltezéssel írt társaságunkhoz beérkezett levéllel kapcsolatban.

Tisztelt Jegyző Asszony!

Tájékoztatjuk, hogy a Kozármislenyi kisregionális rendszer az általunk üzemeltetett Üszögpusztai telephelyről kapja az ivóvizet. Az ellátás biztonságának érdekében a kisregionális rendszerben érintett települések koncessziós díjának felhasználásával, több év alatt, megépült egy OD 200 KPE párhuzamos ellátó vezeték Kozármisleny belterületéig. Az utolsó 422m azonban több önkormányzat döntése alapján nem készült el, így ezen a szakaszon történő meghibásodás esetén a Kozármislenyt követő települések részére a glóbuszok maximális tároló kapacitásának kihasználtsága esetén 600 m3 ivóvíz áll rendelkezésre. A glóbuszoktól a települések irányában egy ellátó vezeték halad, és további tároló kapacitás sem áll rendelkezésre. Emiatt a glóbuszok, és a Birján közötti vezetékszakaszon történő csőtörések esetén az érintett települések vízellátás nélkül maradnak. 

A vonatkozó Kormányrendeletek értelmében a szolgáltatónak 6 órát meghaladó vízhiány esetén szükség vízellátást kell biztosítania. A korábbi csőtörések miatti egyesztetéseink alapján a rendszer üzemzavara esetén nem kivárva a 6 órás időtartamot, rendszeresen biztosítjuk a tartálykocsis vízellátást. 

A levelükben tájékoztatnak egy új glóbusz építésének tervéről, amelyet a vízellátás biztonsága szempontjából jó megoldásnak tartunk. 2014-ben ezzel kapcsolatban ki is küldtünk az Önök részére egy tervezési árajánlatot, melyre azonban választ nem kaptunk.

[bookmark: _GoBack]Jelen levelünkhöz mellékeljük a Kozármislenyi kisregionális rendszer nyomvonal rajzát, a csőtörések listáját a vízhiányok időtartamával, valamint a korábbiakban kiküldött megrendelőt az új glóbusz tervezésére.

Pécs, 2016. január 19.

